Vi elskede dette sted. Studielejligheden ligger perfekt. Den er meget hyggelig og velindrettet. Alt er nyt, og Ana har indrettet med god smag. Man er tæt på alt, og gaden er fantastisk. Ana tog imod os, der stod portvin til os, og hun hjalp med boardingpas. Vi vil meget gerne tilbage til lige præcis denne bolig. Man kan ikke bo bedre. Rua das Flores er blevet renoveret, og den ligger så godt. Gaden er livlig med hyggelige caféer, musik og restauranter. Der kommer kun få biler, da biler kun kan komme ind på gaden med tilladelse. Man kan handle i et lille supermarked blot 500 meter væk. Man går lige ned til Douro floden, op til banegården og den store shopping gågade på få minutter. Metroen er også tæt ved lejligheden. Det er sådan et fedt sted. Vi kan kun anbefale Anas Studio 45. Skønt, skønt sted at bo i Porto. Vi boede der en uge og ville gerne være blevet endnu længere.